夜晚晚去荃灣，識食一定係打冷。特登去左有啲偏僻既鱟地坊，一試明記打冷。石鍋通菜上鍋既時候仲滋滋聲，好似食緊鐵板燒咁，好爽。啲通菜鹹鹹地好好食，都幾入味，不過就太多油啦。椒鹽九肚魚必試，炸蒜整到好香口，而九肚魚亦都整得好滑，保留左魚既嫩口，加上脆脆地既椒鹽，食到添飯係常識啦。沙拉豬扒豬扒幾厚肉，芥末沙律醬都幾香，不過呢道菜就平平無奇，無太大特別。多啲人可以試下啫啫雞煲，都幾出名，而且好香咁。下次可以試下。